**CENU APTAUJA NR. TNPz 2025/33**

**“Talsu novada ilgtspējīgas enerģētikas un klimata rīcības plāna izstrāde 2025.-2030.gadam”**

**INSTRUKCIJA PRETENDENTAM**

1. **Iepirkuma priekšmets:**
	1. Iepirkuma priekšmets: Talsu novada ilgtspējīgas enerģētikas un klimata rīcības plāna izstrāde 2025.-2030.gadam.
	2. **Paredzamais līguma izpildes laiks:** ***ne ilgāk kā līdz 2025.gada 1.decembrim no Līguma noslēgšanas brīža.***
	3. Līgums ar šīs cenu aptaujas uzvarētāju tiks noslēgts, pēc šīs cenu aptaujas rezultātā noskaidrotā finansējuma apjoma, kas nepieciešams darbu veikšanai, pieprasīšanas, apstiprināšanas un saņemšanas.
2. **Piedāvājuma iesniegšanas vieta:**
	1. Piedāvājumus pretendenti iesniedz, nosūtot tos uz e-pastu iepirkumi@talsi.lv līdz **2025. gada 16.maijam plkst. 10.00.**
	2. Kontaktpersona: Nekustamā īpašuma un vides aizsardzības departamenta energopārvaldības vadītājs Toms Akmentiņš, tālr. 25780968, e-pasts: toms.akmentins@talsi.lv
	3. Iesūtot piedāvājumu, pretendentiem **obligāti** jānorāda: Pieteikums Nr. TNPz 2025/33 “Talsu novada ilgtspējīgas enerģētikas un klimata rīcības plāna izstrāde 2025.-2030.gadam”
3. **Piedāvājuma noformēšana:**
	1. Pretendents ir reģistrēts atbilstoši normatīvo aktu prasībām. Pretendentam iesniedzot piedāvājumu, pie iesniedzamajiem dokumentiem jāpievieno no pretendenta puses aizpildīts *1. pielikums – Pieteikums cenu aptaujai un finanšu piedāvājums,* *2. pielikums – Tehniskā specifikācija*. Tehniskajai specifikācijai jāpievieno informācija par ekspertu un eksperta parakstīts apliecinājums par gatavību piedalīties pakalpojuma nodrošināšanā.
4. **Informācijas sniegšana:** Visi jautājumi par iepirkuma priekšmetu adresējami 2.2. punktā minētai kontaktpersonai, līdz piedāvājuma iesniegšanas termiņa beigām.
5. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi vai iesniegtie piedāvājumi neatbilda instrukcijā un tehniskajā specifikācijā noteiktajām prasībām, Pasūtītājam netiek apstiprināts finansējums, kā arī citos gadījumos saskaņā ar Likumu.
6. **Piedāvājuma cena:** Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN.
7. **Samaksas nosacījumi:** Apmaksa tiek veikta 10 (desmit) darba dienu laikā pēc e-rēķina saņemšanas Talsu novada pašvaldības oficiālajā e-adresē. Sūtot strukturētos elektroniskos e-rēķinus XML formātā, lūgums rēķinam klāt pievienot PDF faila formātu.
8. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
9. **Iestāde:**
	1. Pārbaudīs piedāvājumu atbilstību Instrukcijā pretendentam un tehniskajā specifikācijā norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un tehniskajā specifikācijā norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies piedāvājumu ar viszemāko cenu.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
10. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda Instrukcijā pretendentam un lokālajā tāmē noteiktajām prasībām, kā arī citos gadījumos, kas noteikti normatīvajos aktos.